ET Euroopa Liidu Teataja C 369/28

11. augustil 2017 esitatud hagi – EIP versus Süüria

(Kohtuasi T-543/17)

(2017/C 369/39)

Kohtumenetluse keel: inglise

Pooled

Hageja: Euroopa Investeerimispank (esindajad: P. Chamberlain, T. Gilliams, J. Shirran ja F. de Borja Oxangoiti Briones, advokaat D. Arts ja solicitor T. Cusworth)

Kostja: Süüria Araabia Vabariik

Nõuded

Hageja palub Üldkohtul kohustada Süüriat:

— tasuma Euroopa Liidule kõik tasumisele kuuluvad summad vastavalt Süüria tervishoidu käsitleva laenulepingu artiklitele 3.01, 3.02, 4.01, 8.01 ja 8.02 nõudeõiguse ülemineku alusel järgmistes summades: — 62 646 209,04 eurot ja 3 582 381,15 Ameerika dollarit, mis võlgnetakse Euroopa Liidule seisuga 9. august 2017 ja mis sisaldab põhisummat, intressi ja lepingulist viivist (arvestatuna alates maksetähtajast kuni 9. augustini 2017); — järgnev lepinguline viivis, mida arvestatakse aastamääras, mis vastab kõrgemale (mistahes järgneva ühekuulise ajavahemiku eest) (i) määrale EURIBOR pluss 2 % (200 baaspunkti) (välja arvatud Ameerika dollarites tehtud maksele kohaldatav määr, mis vastab LIBORile pluss 2 % (200 baaspunkti)) või (ii) fikseeritud määrale vastavalt artiklile 3.01 pluss 0,25 % (25 baaspunkti), kuni summa on tasutud; — kõik kohaldamisele kuuluvad maksud, lõivud, tasud ja teenustasud, mida arvestatakse alates maksetähtajast kuni võla täieliku tasumiseni, kaasa arvatud käesoleva menetlusega seotud kulud.

— Teise võimalusena ja juhul, kui Üldkohus leiab, et nõudeõigus ei ole pangalt Euroopa Liidule üle läinud, tasuma kõik pangale võlgnetavad summad vastavalt Süüria tervishoidu käsitleva laenulepingu artiklitele 3.01, 3.02, 4.01, 8.01 ja 8.02 järgmistes summades: — 62 646 209,04 eurot ja 3 582 381,15 Ameerika dollarit, mis võlgnetakse pangale seisuga 9. august 2017 ja mis sisaldavad põhisummat, intressi ja lepingulist viivist (arvestatuna alates maksetähtajast kuni 9. augustini 2017); — järgnev lepinguline viivis, mida arvestatakse aastamääras, mis vastab kõrgemale (mistahes järgneva ühekuulise ajavahemiku eest) (i) määrale EURIBOR pluss 2 % (200 baaspunkti) (välja arvatud Ameerika dollarites tehtud maksele kohaldatav määr, mis vastab LIBORile pluss 2 % (200 baaspunkti)) või (ii) fikseeritud määrale vastavalt artiklile 3.01 pluss 0,25 % (25 baaspunkti), kuni summa on tasutud; — kõik kohaldamisele kuuluvad maksud, lõivud, tasud ja teenustasud, mida arvestatakse alates maksetähtajast kuni võla täieliku tasumiseni, kaasa arvatud käesoleva menetlusega seotud kulud.

— Igal juhul tasuma võlgnetavad summad vastavalt kas Euroopa Liidule või pangale maksetega, mille tähtaeg saabub pärast käesoleva hagiavalduse esitamist ja mida Süüria jätab tasumata, hõlmates: — kogu põhisummat ja viivist iga makse kohta; — lepingulist viivist, mida arvestatakse aastamääras, mis vastab kõrgemale (mistahes järgneva ühekuulise ajavahemiku eest) (i) määrale EURIBOR pluss 2 % (200 baaspunkti) (välja arvatud Ameerika dollarites tehtud maksele kohaldatav määr, mis vastab LIBORile pluss 2 % (200 baaspunkti)) või (ii) fikseeritud määrale vastavalt artiklile 3.01 pluss 0,25 % (25 baaspunkti), alates iga makse tähtajast kuni summa tasumiseni Süüria poolt.

— kõiki käesoleva menetlusega seotud kulusid vastavalt kodukorra artikli 134 lõikele 1.

Väited ja peamised argumendid

Hagi põhjenduseks esitab hageja ühe väite.

Esimene ja ainus väide, et Süüria on rikkunud Süüria tervishoidu käsitleva laenulepingu artiklitest 3.01 ja 4.01 tulenevat lepingulist kohustust tasuda laenumakseid Süüria tervishoidu käsitlevas laenulepingus kokkulepitud tähtajal ja Süüria tervishoidu käsitleva laenulepingu artiklist 3.02 tulenevat kohustust tasuda iga tasumisele kuuluva, kuid tasumata laenumakse eest lepingulist viivist, mida arvestatakse lepingus nimetatud aastamääras. Seetõttu on Süüria kohustatud tasuma kõik summad vastavalt Süüria tervishoidu käsitleva laenulepingu artiklitele 3.01, 3.02, 4.01, 8.01 ja 8.02.